b'\n_START_ARTICLE_\nTe\xc5\xbeko je biti bog (film, 1989)\n_START_SECTION_\nZgodba\n_START_PARAGRAPH_\nNa drugem neimenovanem izvenoson\xc4\x8dnem s humanoidnimi bitji naseljenem planetu, kjer poteka njegov srednji vek, \xc5\xbeivi skupina zgodovinarjev z Zemlje in se pretvarja za navadne ljudi. Planet z devetimi celinami so leta 2134 odkrili v son\xc4\x8dnem sistemu EN-2097. Glavni lik progresor, zemljan Anton, ki se izdaja za dona Rumato Estorskega, je ogor\xc4\x8den nad krutostmi, ki jih lahko vsakodnevno opazuje, vendar mu nadrejeni prepovedujejo vme\xc5\xa1avanje, da bi na ta na\xc4\x8din spreminjal naravni tok zgodovine planeta. Edina stvar, ki jo lahko zgodovinarji naredijo, je za\xc5\xa1\xc4\x8dita in pomo\xc4\x8d nekaterim posameznikom, ki se o\xc4\x8ditno razlikujejo od drugih, in lahko prek svojega znanja in zamisli prispevajo k dobrobiti celotnega planeta. Rumata mora najti enega od teh ljudi, Budaha, in ga re\xc5\xa1iti pred don Rebom, vladarjem Arkanarskega kraljestva in poblaznelim trinogom. Tako se je Rumata vklju\xc4\x8dil v boj.'